خالد مسعود خان

منفرد لب و لہجہ کے شاعر و ادیب اور صحافی

پیدائش 
ان کی پیدائش30 نومبر 1959ء ملتان (پنجاب، پاکستان) میں ہوئی۔ ان کے والد کا نام عبد المجید خان ہے۔
خالد مسعود کے دادا میاں محمد ابراہیم جن کا تخلص عشق حق تھا پنجابی کے معروف شاعر تھے۔

تعلیم
ابتدائی تعلیم میونسپل پرائمری سکول چوک شہیداں میں حاصل کی، میٹرک گورنمنٹ ہائی سکول گلگشت کالونی ملتان سے جبکہ گریجوایشن ایمرسن کالج ملتان سے کی۔ انہوں نے بزنس ایڈمنسٹریشن میں ماسٹرز (ایم بی اے) اور ایل ایل بی  بہاءالدین زکریا یونیورسٹی ملتان سے کیا۔

صحافتی زندگی
کچھ عرصہ ملازمت کرنے کے بعد مستقل طور پر صحافت سے وابستہ ہو گئے۔ 1997ء میں صحافت کا آغاز روزنامہ خبریں سے کیا جہاں وہ “ماٹھا کالم” کے نام سے کالم لکھنا شروع کیا۔ بعد ازاں “کٹہرا” کے نام سے روزنامہ ایکسپریس، جنگ اور دنیا میں کالم لکھتے رہے۔درمیان میں تھوڑا عرصہ روزنامہ 92 نیوز سے وابستہ رہنے کے بعد دوبارہ روزنامہ دنیا کو جوائن کرلیا۔ اپنے بے باک انداز تحریر اور کھرے پن کے باعث صحافت کے دنیا میں بہت معتبر مقام کے حامل ہیں۔ خالد مسعود خان کا تعلق علمی اور ادبی گھرانے سے ہے۔ ان کے والد عبدالمجید خان ساجد ایمرسن کالج میں لائبریرین کے فرائض سر انجام دینے کے ساتھ ساتھ علامہ محمد اقبال پر تحقیق کے حوالے سے اقبال شناسوں میں نمایاں مقام کے حامل تھے۔

اعزازات
ان کو اس سلسلے میں آدم جی ایوارڈ سے نوازا گیا۔ ان کے تحقیقی کام کی پزیرائی میں صدارتی تمغہ برائے حسن کارکردگی عطا کیا گیا۔

ادبی خدمات
خالد مسعود خان اپنی شاعری کے سلسلے میں برطانیہ، کینیڈا، آسٹریلیا، سعودی عرب، قطر، بحرین، کویت، مسقط، متحدہ عرب امارات، فرانس، اٹلی، سپین، بلجیم، جرمنی، ناروے، ڈنمارک، ہالینڈ، ہانگ کانگ، تھائی لینڈاور امریکہ کے علاوہ سیاحت کے سلسلے میں درجن بھر ممالک کی سیر کر چکے ہیں۔ وہ ملتان کے ادیبوں، شاعروں، فنکاروں، مصوروں اور اہل فن کی سب سے بڑی تنظیم “ملتان ٹی ہاؤس” کے جنرل سیکریٹری ہیں۔ ملتان الیکٹرک پاور کمپنی (میپکو) کے چیئرمین رہے ہیں اور اس کے بورڈ آف ڈائیریکٹرز کے رکن ہیں۔ آجکل پاکستان الیکٹرک پاور کمپنی (پیپکو) کے بورڈ آف ڈائیریکٹر کے رکن ہیں اور پاکستان اکیڈمی آف لیٹز (اکادمی ادبیات) کے بورڈ آف گورنرز کے رکن ہیں۔

حوالہ جات 

1959ء کی پیدائشیں
بقید حیات شخصیات
پاکستانی شعرا
پنجابی شخصیات
پنجابی زبان کے شعرا
ملتانی شخصیات
نامکمل مضامین